open-index/open-wikipedia-markdown huggingface dataset:
63 (αριθμός)

Το **63** (εξήντα τρία) είναι ο φυσικός αριθμός που βρίσκεται μετά από το 62 και πριν από το 64. Είναι περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 63 συμβολίζεται ως **LXIII** στο ρωμαϊκό σύστημα αρίθμησης και ως **ΞΓ΄** ή **ξγ΄** στο ελληνικό σύστημα αρίθμησης.

## Στα μαθηματικά
* Το 63 είναι σύνθετος αριθμός καθώς οι φυσικοί διαιρέτες του είναι 1, 3, 7, 9, 21 και 63, δηλαδή έχει και άλλο φυσικό διαιρέτη, εκτός του 1 και του εαυτού του. Ο επόμενος σύνθετος αριθμός είναι το 64.
* Το ανάπτυγμα πρώτων παραγόντων του 63 είναι 63 = 3²·7.

### Οι βασικές πράξεις του 63
*Οι τετραγωνικές ρίζες του 63 είναι κατά προσέγγιση οι δύο άρρητοι αριθμοί ±7,9372539331937717715048472609178
* \mathrm{63! =  \prod_{i=1}^{63} i \simeq 1,9826083154044400641161467083619 \cdot 10^{87}} 
* \mathrm{ {}^263 = 63 \uparrow\uparrow 2 = 63^{63} \simeq 2,2827303634696704497990051233717 \cdot 10^{113}} 

## Το 63 στη Χημεία
* Ο ατομικός αριθμός 63 αντιστοιχεί στο ευρώπιο.

## Το 63 στην Αστρονομία
* Ο Μεσιέ 63 (γνωστός σαν γαλαξίας Ηλιοτρόπιο) είναι ένας σπειροειδής γαλαξίας σε απόσταση περίπου 30 εκατομμυρίων ετών φωτός στον αστερισμό Θηρευτικοί Κύνες.

## Δείτε επίσης
* 2<sup>63</sup> -1

## Εξωτερικοί σύνδεσμοι

Κατηγορία:Σύνθετοι αριθμοί
Μπουγιάρ Νισάνι

Ο **Μπουγιάρ Νισάνι** (, 1964-2022) ήταν Αλβανός πολιτικός και πρόεδρος της Αλβανίας από τις 24 Ιουλίου 2012 ως τις 24 Ιουλίου 2017 και μέλος του Δημοκρατικού Κόμματος. Όταν εξελέγη πρόεδρος, ήταν υπουργός Εσωτερικών. Είναι παντρεμένος με την Οντέτα Νισάνι και έχουν 2 παιδιά.

## Σπουδές
Γεννήθηκε στο Δυρράχιο στις 29 Σεπτεμβρίου 1964. Το 1988 αποφοίτησε από τη Στρατιωτική Ακαδημία Σκεντέρμπεη (Πανεπιστήμιο των Τιράνων). Το 1996 ακολούθησε μεταπτυχιακές σπουδές στο Σαν Αντόνιο του Τέξας και στην Καλιφόρνια. Το 2004 αποφοίτησε από τη Νομική Σχολή του πανεπιστημίου των Τιράνων. Ολοκλήρωσε το μάστερ του στις ευρωπαϊκές σπουδές.

## Πρόεδρος
Ο Νισάνι έγινε μέλος του Δημοκρατικού Κόμματος της Αλβανίας το 1991. Εργάστηκε ως υπεύθυνος δημοσίων σχέσεων στο υπουργείο Άμυνας και εν συνεχεία ως επικεφαλής του γραφείου του υπουργείου Εξωτερικών για το ΝΑΤΟ. Το 1996 διορίστηκε υπουργός Άμυνας.

Έπειτα από την ήττα του Δημοκρατικού Κόμματος στις βουλευτικές εκλογές του 1997, ο Νισάνι έγινε αρχηγός του NGO, ενός οργανισμού για τον ευρωατλαντικό στρατό. Το 2001 εξελέγη γενικός γραμματέας του γραφείου του κόμματος στα Τίρανα και το 2004 μέλος του δημοτικού συμβουλίου.

Εξελέγη βουλευτής το 2005 στην 34η εκλογική ζώνη της πρωτεύουσας και ηγήθηκε της Κοινοβουλευτικής Επιτροπής για την Εθνική Ασφάλεια. Εν συνεχεία, διορίστηκε υπουργός Εσωτερικών από τον πρωθυπουργό Σαλί Μπερίσα και τον Σεπτέμβριο του 2009, έπειτα από μια δεύτερη εκλογική νίκη, διορίστηκε υπουργός Δικαιοσύνης. Το 2011 αντικατέστησε το Λουλζίμ Μπάσα στο αξίωμα του υπουργού Εσωτερικών.

Στις 12 Ιουνίου 2012, έπειτα από την εκλογή του στο αξίωμα του προέδρου, ο Νισάνι παραιτήθηκε από υπουργός Εσωτερικών.

Ο Νισάνι εξελέγη πρόεδρος από το Κοινοβούλιο με 73 ψήφους υπέρ επί συνόλου 140.

Έπασχε από αυτοάνοσο νόσημα. Πέθανε στη Γερμανία από COVID-19 στις 28 Μαΐου 2022 και είναι ο πρώτος πρόεδρος της δημοκρατικής Αλβανίας που απεβίωσε.

## Παραπομπές


## Εξωτερικοί σύνδεσμοι
* 

|-

|-

|-

Κατηγορία:Πρόεδροι της Αλβανίας
Γουακαμόλε

Το **γουακαμόλε** είναι μεξικάνικη σάλτσα με βάση το αβοκάντο.

Έχει τις ρίζες της στους Αζτέκους  αλλά χρησιμοποιείται ευρέως στη σύγχρονη μεξικάνικη και Αμερικάνικη κουζίνα ως συνοδευτικό, καρύκευμα ή σε συστατικό σε σαλάτες.

Το κύριο συστατικό του είναι πολτοποιημένο αβοκάντο με αλάτι. Σε μερικές συνταγές προστίθεται ντομάτα, κρεμμύδι, σκόρδο, χυμός λάιμ, τσίλι, γιαούρτι και διάφορα άλλα καρυκεύματα.

## Ιστορία
Το γουακαμόλε παρασκευάζονταν από τους αζτέκους ήδη από τον 16ο αιώνα. Η λέξη *γουακαμόλε* προέρχεται από τη ναουάτλ λέξη *αουακαμόλλι* (*āhuacamolli*) που σημαίνει *σάλτσα από αβοκάντο*.

Οι πρώτες συνταγές για γουακαμόλε δημοσιεύτηκαν τη δεκαετία του 1940, μέχρι τη δεκαετία του 1970 απέκτησε μεγάλη φήμη και άρχισε να καταναλώνεται ευρέως.

## Γκουασακάκα
Η *γκουασακάκα* είναι μια σάλτσα με βάση το αβοκάντο που προέρχεται από τη Βενεζουέλα. Είναι πιο όξινη από το γουακαμόλε επειδή περιέχει ξίδι. Συνήθως συνοδεύει ψημένο κρέας, πίτες τορτίγια και διάφορα άλλα τρόφιμα. Αντί για ντομάτα η γκουασακάκα παραδοσιακά περιέχει πιπεριές τσίλι ή χαλαπένιο.

## Παραπομπές



Κατηγορία:Μεξικάνικη κουζίνα
Κατηγορία:Σάλτσες
Κατηγορία:Καρυκεύματα
Κατηγορία:Κουζίνα του Νέου Μεξικού
Κατηγορία:Ντιπ
Le magazine L'Équipe

Το ***L'ÉQUIPE Magazine*** αποτελεί εβδομαδιαίο πρόσθετο της ημερήσιας γαλλικής εφημερίδας *[[L'Équipe]]*, το οποίο πωλείται με την εφημερίδα κάθε Σάββατο από το 1980. Γνωστό κι ως *L'ÉQUIPE Mag*, περιέχει, μεταξύ άλλων, και άρθρα των Ερίκ Μπιελντερμάν, Μπενουά Χαϊμερμάν, Ζαν-Κριστόφ Κολέν, Λοράν Κοαντίκ, Φρανσουάζ Ινιζάν και Στεφάν Λ'Ερμίτ : σημαντικά ρεπορτάζ, εικονογραφίες, αναλυτικά άρθρα-παρουσιάσεις και άρθρα πάνω σε ιστορικά γεγονότα παρουσιάζοντας μια κριτική ματιά, πιο απόμακρη, από τον χώρο του αθλητισμού.

Το *L'ÉQUIPE Magazine* κυκλοφορεί στο τέλος του έτους, από το 1989, ένα ειδικό τεύχος το οποίο λειτουργεί ως μια μορφή ανασκόπησης στα κορυφαία αθλητικά γεγονότα της χρονιάς που πέρασε.

Μια νέα εκδοχή του *L'ÉQUIPE Mag* κυκλοφόρησε τον Απρίλιο του 2009.

Equipe magazine
Equipe magazine
Αμπντάλα μπιν Νασέρ μπιν Χαλίφα Αλ Θανί

Ο **Αμπντάλα μπιν Νασέρ αλ Χαλίφα Αλ Θανί** (**Sheikh Abdullah bin Nasser bin Khalifa Al Thani**, αραβικά: سعادة الشيخ عبدالله بن ناصر بن خليفة آل ثاني) είναι μέλος της Βασιλικής Δυναστείας του Κατάρ και ήταν πρωθυπουργός από τις 26 Ιουνίου 2013 ως τις 28 Ιανουαρίου 2020, οπότε και παραιτήθηκε. Προηγουμένως ήταν υπουργός Προεδρίας επί των Εσωτερικών από το 2005 ως το 2013. Είναι παντρεμένος με 6 παιδιά.

## Προφίλ
Ο Αμπντάλα είναι τρίτος ξάδερφος του προηγούμενου εμίρη , Χαμάντ μπιν Χαλίφα Αλ Θανί. Ο πατέρας του Αμπντάλα είναι ο Νασέρ μπιν Χαλίφα Αλ Θανί.

Αποφοίτησε από το Ντέραμ (Ηνωμένο Βασίλειο), από όπου απέκτησε μπάτσελορ στις πολιτικές επιστήμες. Το 1995 απέκτησε τίτλο μπάτσελορ στη νομοθεσία από το Αραβικό Πανεπιστήμιο της Βηρυτού.

## Καριέρα
Ο Αλ Θανί διορίστηκε αξιωματικός περιπολίας στο τμήμα της Αστυνομικής Ομάδας Διάσωσης το 1985. Το 1989 διορίστηκε υπεύθυνος ασφαλείας για τα γήπεδα στο Τμήμα Υψίστης Ασφαλείας. Εν συνεχεία ανέλαβε σε άλλες παρόμοιες θέσεις.

Στις 15 Φεβρουαρίου 2005 διορίστηκε υπουργός Προεδρίας για εσωτερικά θέματα. Διορίστηκε πρωθυπουργός του Κατάρ στις 26 Ιουνίου 2013, στη θέση του Χαμάντ ιμπν Τζαμπρ αλ Θανί.

## Παραπομπές


Κατηγορία:Πρωθυπουργοί του Κατάρ
Αλκή

**Αλκή** στα αρχαία ελληνικά ονομαζόταν η αμυντική δύναμη που κρατά τον εχθρό σε απόσταση.

Με το όνομα αυτό υπάρχει και η:

*Αλκή (μυθολογία), μυθολογικό πρόσωπο
*Αλκή Λάρνακας, ποδοσφαιρικός σύλλογος της Κύπρου
*Αλκή Ορόκλινη, ποδοσφαιρικός σύλλογος της Κύπρου
Ματθαίος Μαρουκάκης

Ο **Ματθαίος Μαρουκάκης** (γεν. 4 Ιανουαρίου 1990 στην Αθήνα) είναι Έλληνας επαγγελματίας επιθετικός ποδοσφαιριστής, διεθνής με την Εθνική Ελπίδων. Από τον Ιούνιο του 2013 αγωνίζεται στον Αθλητική Ένωση Λάρισας, την Α΄ Εθνική κατηγορία. Έχει ύψος 1,85μ και αγωνίζεται στο δεξί άκρο και στο κέντρο της επίθεσης. Έχει ξεπεράσει τις 100 συμμετοχές στη Β΄ Εθνική.

## Αρχή καριέρας
Ο Ματθαίος Μαρουκάκης κατάγεται από τη Λήμνο, από το χωριό Άγιος Δημήτριος, όπου έζησε τα παιδικά του χρόνια. Εκεί ξεκίνησε το ποδόσφαιρο σε ηλικία 12 ετών στην τοπική ομάδα Κεραυνός Αγίου Δημητρίου, με την οποία κατέκτησε το τοπικό πρωτάθλημα το 2007 και το Κύπελλο Λήμνου το 2006. Την τελευταία σεζόν 2006-07 αναδείχθηκε πρώτος σκόρερ της ομάδας του με με 24 γκολ σε 22 ματς.

## Συλλογική καριέρα
Στη συνέχεια εγκαταστάθηκε στην Αθήνα, με σκοπό να σπουδάσει προγραμματιστής. Παράλληλα εντάχθηκε στο δυναμικό της Γ.Σ. Καλλιθέα, αρχικά στην ομάδα των νέων και συνέχισε σε επαγγελματικό επίπεδο πλέον στη Β΄ Εθνική. Έκανε πέντε γεμάτες σεζόν και κλήθηκε στην Εθνική Ελπίδων, με την οποία αγωνίστηκε στις 11 Νοεμβρίου 2011 σε αγώνα κατά της Γερμανίας για τα προκριματικά του EURO 2011/13.

Τον Ιούνιο του 2013 προσέλκυσε το ενδιαφέρον του Πανιωνίου, στον οποίο υπέγραψε συμβόλαιο αλλά τον Ιανουάριο του 2014 αποδεσμεύτηκε και μεταπήδησε στον Ιωνικό. Ακολούθως, έπαιξε για μία σεζόν στην Παναχαϊκή.

Στις 31 Ιουλίου 2015 υπέγραψε τριετές συμβόλαιο με την ΑΕ Λάρισας. Έκανε ένα εξαιρετικό ξεκίνημα στο πρωτάθλημα σκοράροντας 7 τέρματα στις πρώτες 8 αγωνιστικές. Στο τέλος της αγωνιστικής περιόδου πανηγύρισε την άνοδο στην Α΄ Εθνική. Στην ομάδα της Λάρισας παρέμεινε μέχρι τις 31 Δεκεμβρίου 2016.

Στις 2 Ιανουαρίου 2017 υπέγραψε συμβόλαιο συνεργασίας με την ομάδα των Τρικάλων, όπου όμως αποχώρησε δύο μήνες αργότερα.

## Στατιστικά στοιχεία

1Συμπεριλαμβάνονται 6 αγώνες και 1 γκολ των πλέι-οφ.

## Αναφορές


## Eξωτερικές συνδέσεις
* Προφίλ ποδοσφαιριστή.
* Ματθαίος Μαρουκάκης.
* Προσωπικά στατιστικά.

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Γ.Σ. Καλλιθέας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Αθλητισμός στη Λήμνο
Μανιεριστές

μικρογραφία|300px|Η αρπαγή της Θέτιδος. Υδρία, περ. 470 π.Χ.
Ως **μανιεριστές** στην αρχαιολογική έρευνα αναφέρεται μια μεγάλη ομάδα αθηναϊκών ερυθρόμορφων αγγειογράφων, οι οποίοι ζωγράφισαν κατεξοχήν κρατήρες, υδρίες και πελίκες. Αναδείχτηκαν την περίοδο από το 480 π.Χ. ως τα τέλη του 5ου αιώνα π.Χ.

## Πηγές
* John H. Oakley: *Manieristen*, in *[[Der Neue Pauly]]* Bd. 7 (1999), Sp. 816  

Κατηγορία:Αρχαιοελληνική αγγειογραφία
Εγκρεμνοί

thumb|250px|Άποψη της παραλίας.
Οι **Εγκρεμνοί** είναι παραλία που βρίσκεται στην νοτιοδυτική Λευκάδα. Έχει έκταση περίπου 2 χλμ. και βρέχεται από το Ιόνιο Πέλαγος. Αν και η πρόσβαση στην παραλία είναι σχετικά δύσκολη, εφόσον οι επισκέπτες πρέπει να κατέβουν περίπου 350 σκαλιά για να φτάσουν σε αυτή, ελκύει ετησίως πολύ κόσμο και θεωρείται μια από τις ωραιότερες παραλίες της Ελλάδας λόγω των καταγάλανων νερών της. Απέχει 38 χιλιόμετρα από τη πόλη της Λευκάδας και 4 χιλιόμετρα από το χωριό Αθάνι.

Στον σεισμό του Νοεμβρίου του 2015, η παραλία υπέστη σημαντικές ζημιές και τεράστιοι χωμάτινοι όγκοι άλλαξαν τη μορφή της.

## Δείτε επίσης
* Πόρτο Κατσίκι

## Πηγές
* Εγκρεμνοί

Κατηγορία:Λευκάδα
Κατηγορία:Παραλίες της Λευκάδας
Πλούσιος ρυθμός

[thumb|Η [Νίκη του Μενδαίου Παιωνίου]]
Ως **πλούσιος ρυθμός** στην τεχνοκριτική αναφέρεται το καλλιτεχνικό ρεύμα που αναπτύχθηκε γύρω στα 430 - 410 π.Χ. και άνθισε μέχρι το 370 π.Χ. Πρόκειται για ένα είδος μανιεριστικής τέχνης όπως αυτής που εμφανίστηκε και πάλι αργότερα, στην ύστερη κλασσική εποχή. Χαρακτηριστικά της τέχης αυτής είναι τα πολύτυχα φορέματα και η χάρη των κινήσεων. Δείγματα της τέχνης σώζονται στην Ακρόπολη, στο ναό της απτέρου Νίκης, και στο Ερέχθειο. Η Νίκη του Μενδαίου Παιωνίου είναι δείγμα της τέχνης αυτής.

Κατηγορία:Αρχαία ελληνική γλυπτική
Σίτι οφ Μάντσεστερ Στέιντιουμ

To **Σίτι οφ Μάντσεστερ Στέιντιουμ** (αγγλικά: *City of Manchester Stadium*) είναι η έδρα της αγγλικής ομάδας Μάντσεστερ Σίτι. Είναι γνωστό και σαν **Etihad Stadium** λόγω του επίσημου χορηγού του σταδίου, της Etihad Airways.
Βρίσκεται στο Μάντσεστερ και είναι το πέμπτο μεγαλύτερο στάδιο στην Πρέμιερ Λιγκ και το δωδέκατο μεγαλύτερο στο Ηνωμένο Βασίλειο, με χωρητικότητα 47.805 θέσεις.

Το στάδιο κατασκευάστηκε από την εταιρεία *Laing Construction* με κόστος £112.000.000. Το αρχιτεκτονικό σχέδιο ετοίμασε η εταιρεία Arup Associates.

Το στάδιο φιλοξένησε τον τελικό του Κυπέλλου ΟΥΕΦΑ 2007-2008, παιχνίδια της Εθνικής Αγγλίας, αγώνες Ράγκμπι, τελικούς πυγμαχίας και μουσικές συναυλίες.

## Εικόνες

 Manchester-city-fc-stadium.jpg|Εξωτερική όψη του σταδίου
 Manchester City Stadium Tour (6777397076).jpg|Άποψη του σταδίου


## Παραπομπές


## Εξωτερικοί σύνδεσμοι
* 
*City of Manchester Stadium official website
*Manchester City Football Club official website
*Images tagged City of Manchester Stadium at Flickr
*Arup Associates PDF format article about the original design of the stadium 
*Arup Associates PDF format article about the transformation of the stadium after the 2002 Games
*Modern Steel Construction PDF format article about the innovative construction of the stadium's roof
*YouTube video depicting MCFC's vision for planned Etihad Campus / CFA development
*YouTube video depicting sequential construction steps required to expand stadium's ''South Stand''
*YouTube video depicting hub circus location of ''Dad's Halo Effect'' public sculpture

Κατηγορία:Στάδια ποδοσφαίρου στην Αγγλία
Κατηγορία:Μάντσεστερ Σίτι
Κατηγορία:Μάντσεστερ
Dirty Martini

Η **Dirty Martini** είναι χορεύτρια, φωτομοντέλο και δασκάλα χορού. Βραβεύτηκε το 2004 ως *Miss Exotic World*.
## Βιογραφία
Η μητέρα της ήταν τραγουδίστρια της όπερας, ο πατέρας της διευθυντής ορχήστρας. Γεννήθηκε στο Νιου Τζέρσεϊ. Παρακολούθησε μαθήματα χορού από παιδικής ηλικίας. Αργότερα σπούδαχε χορό στο Πανεπιστήμιο SUNY-Purchase της Νέας Υόρκης. Μετακόμησε στην Νέα Υόρκη, όπου και άρχισε να εμφανίζεται σε θέατρα μοντέρνας ρυθμικής. Στράφηκε στο καλλιτεχνικό ρεύμα «μπουρλέσκ» και ανέπτυξε δικό της πρόγραμμα, γνωρίζοντας μεγάλη επιτυχία. 
## Εξωτερικοί σύνδεσμοι
* Επίσημη ιστοσελίδα
* παρουσίαση στο imdb.com
* παρουσίαση στο MySpace
* παρουσίαση στην ιστοσελίδα του Jac Bowie

Κατηγορία:Αμερικανοί χορευτές
70 (αριθμός)

Το **70** (εβδομήντα) είναι ο φυσικός αριθμός που βρίσκεται μετά από το 69 και πριν από το 71. Είναι ένας άρτιος αριθμός, αφού 70:2 = 35, δηλαδή διαιρείται με το 2, στο σύνολο των φυσικών αριθμών. Ο αριθμός 70 συμβολίζεται ως **LXX** στο ρωμαϊκό σύστημα αρίθμησης και ως Ο΄ ή ο΄ στο ελληνικό σύστημα αρίθμησης.

## Στα μαθηματικά
* Το 70 είναι ένας σύνθετος αριθμός, αφού οι φυσικοί διαιρέτες του είναι 1, 2, 5, 7, 10, 14, 35 και 70, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 72.
* Το 70 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
* Το ανάπτυγμα πρώτων παραγόντων του 70 είναι 70 = 2 · 5 · 7.
* Το 70 είναι σφηνικός αριθμός καθώς το ανάπτυγμα των πρώτων παραγόντων του είναι τρεις πρώτοι αριθμοί (2, 5, 7).
* Το 70 είναι αριθμός Πελ

## Το 70 στη Χημεία
* Ο ατομικός αριθμός 70 αντιστοιχεί στο υττέρβιο.

## Το 70 στην Αστρονομία
* Το Μεσιέ 70 είναι ένα σφαιρωτό σμήνος σε απόσταση περίπου 30.000 ετών φωτός στον αστερισμό Τοξότης.

## Αναφορές και παρατηρήσεις


## Εξωτερικοί σύνδεσμοι
* 
* 

Κατηγορία:Υπερτέλειοι αριθμοί
Γρηγόρης Τζιστούδης

Ο **Γρηγόρης Τζιστούδης** είναι έλληνας μπουζουξής.

## Βιογραφία
Γεννήθηκε το 1950 στην Πυλαία της Θεσσαλονίκης. Σε ηλικία 5 ετών έπαθε πολιομυελίτιδα και έμεινε σε νοσοκομείο για 8 χρόνια. Έμαθε μπουζούκι και έλαβε μέρος σε πολλές συναυλίες, μεταξύ των άλλων στην Ευρώπη, ΗΠΑ, Ασία. Διακρίθηκε στη Σουηδία, όπου τιμήθηκε με δύο χρυσούς δίσκους. Έχει γράψει μουσική για θέατρο, κινηματογράφο, ντοκιμαντέρ, τηλεόραση, κ.ά. Έκανε επτά δίσκους από τους οποίους οι δύο έγινα χρυσοί. Αναδείχτηκε το 1977 ως ο πιο δημοφιλής καλλιτέχνης στη Σουηδία και του απενεμήθη βραβείο από τον Βασιλιά της Σουηδίας.
## Πηγές
* Ο Μπουζουξής μιας άλλης Ελλάδας Μακεδονία. 6 Μαΐου 1996
* Επίσημη ιστοσελίδα

Κατηγορία:Έλληνες μπουζουκτσήδες
Βραχμάνος

Οι **Βραχμάνοι** (από τα σανσκριτικά: brāhmaṇa ब्राह्मण) είναι ιερείς, ανώτερη θρησκευτική τάξη (κάστα) και έχουν για καθήκοντα την ανάγνωση και τη διδασκαλία των ιερών βιβλίων, των Βεδών, και την τέλεση της λατρείας.

Οι σύγχρονοι Βραχμάνοι είναι απόγονοι των αρχαίων σοφών της βεδικής Ινδίας και είναι παραδοσιακά μελετητές, καθηγητές, ιερείς, αστρολόγοι, σύμβουλοι, επιστήμονες, φιλόσοφοι, οι επαγγελματίες κλπ. αλλά σήμερα υπάρχουν επιτυχημένοι Βραχμάνοι σε όλους σχεδόν τους τομείς της Ινδίας και της παγκόσμιας κοινωνίας.

Βραχμάνοι παραδοσιακά ασκούν βίο με σοβαρή λιτότητα και μετάνοια ώστε να αποκτήσουν γνώσεις και εμπειρία για τη συνολική βελτίωση της ανθρωπότητας, όπως γιόγκα, τεχνικές διαλογισμού, ιατρικά και τεχνολογικά επιτεύγματα και πολλά άλλα. Ανήκουν στην υψηλότερη κάστα του Ινδουισμού και είναι ο στόχος ξένων εισβολέων, κάποιων περιθωριακών, αντεθνικών, αντικοινωνικών και αυτονομιστικών ομάδων της ινδικής κοινωνίας.

Οι Βραχμάνοι είναι επίσης γνωστό ότι είναι ομάδα φτωχή, σε σύγκριση με άλλες ινδικές ομάδες, παρά το γεγονός ότι διαθέτουν ιδιαίτερη μάθηση.  Οι περισσότερα Βραχμάνοι ζουν κάτω από το όριο της φτώχειας, σε σύγκριση με όλες τις άλλες κάστες.

Μερικοί Βραχμάνοι θέλουν θετικές διακρίσεις (ποσοστώσεις στην εκπαίδευση, την απασχόληση και τις προσφορές) με βάση την χαμηλή οικονομική κατάσταση σε αντικατάσταση των υφισταμένων πρακτικών της παροχής θετικών διακρίσεων σε πλούσιες χαμηλές κάστες.

## Παραπομπές


Κατηγορία:Κοινωνία της Ινδίας
Κατηγορία:Ινδουισμός
Αρφαξάδ

Ο **Αρφαξάδ**, ήταν πρόσωπο της Βίβλου, τρίτος από τους πέντε γιους του Σημ μεγαλύτερου γιου του Νώε γενάρχη όλων των Σημιτικών φυλών, αδελφός του Ελάμ, του Ασσούρ, του Αράμ και του Λούδ. Σύμφωνα με την **Γένεση 11:10** γεννήθηκε δύο χρόνια μετά τον κατακλυσμό. Ο Αρφαξάδ θεωρείται γενάρχης των Χαλδαίων σύμφωνα με τον Ιουδαίο ιστορικό του 1ου μ.χ. αιώνα Φλάβιο Ιώσηπο. Ένας απόγονος του, ο Ούρα ίδρυσε την Ουρ της Χαλδαίας γι’αυτό είναι ο άμεσος πρόγονος του Αβραάμ και του ίδιου του Ιησού Χριστού. Ο Ιώσηπος συνταύτισε την Ουρ με τους Χαλδαίους λόγω της γεωγραφικής θέσης της Σουμεριακής πόλης Ουρ στην περιοχή της κοιτίδας των Χαλδαίων, το όνομα του ταυτίστηκε με την Βαβυλώνα την πόλη στην οποία κυριάρχησε η Σημιτική φυλή των Χαλδαίων. Δεν είχε υπόψη του την πραγματική Ουρ των Σουμερίων, η οποία ανακαλύφθηκε στις αρχές του 20ου αιώνα  από τον διάσημο αρχαιολόγο Λεονάρντ Γούλει/Leonard Wooley. 

## Παραπομπές


## Πηγές
*Millard, Alan R. Biblical Archaeology Review May/June 2001: Where Was Abraham's Ur?
*Egypt, Canaan, and Israel in Ancient Times, σελ. 405

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Breaking the Girl

Το **Breaking the Girl** είναι το τρίτο κομμάτι και το τέταρτο single από το πέμπτο άλμπουμ των Red Hot Chili Peppers, Blood Sugar Sex Magik. Αναφέρεται στη θυελλώδη σχέση του τραγουδιστή Anthony Kiedis με την Κάρμεν Χοκ. Ερμηνεύτηκε ελάχιστες φορές στην *Blood Sugar Sex Magik Tour*, επέστρεψε το 2000 και ερμηνεύτηκε ξανά το 2003. Επέστρεψε στην setlist του συγκροτήματος για μερικές εμφανίσεις στο πλαίσιο της *I'm with you Tour*. Το βίντεο κλιπ είναι από τα δύο βίντεο κλιπ που εμφανίζεται ο κιθαρίστας Arik Marshall αντί του Τζον Φρουσιάντε που είχε πρόσφατα αποχωρήσει. Το άλλο είναι το If You Have to Ask. Εμφανίζονται επίσης οι Ρίβερ Φίνιξ και Patricia Velásquez. Το βίντεο κλιπ σκηνοθετήθηκε από τον Stéphane Sednaoui, σκηνοθέτη των Give it Away, Scar Tissue και Around the World.

## Τραγούδια
**CD single (1992)**

# "Breaking the Girl (Edit)"
# 
# "Fela's Cock (Previously Unreleased)"
# 
# "Suck My Kiss (Live)"
# 
# "I Could Have Lied (Live)"

**CD single version 2 (1992)**

# "Breaking the Girl (Edit)"
# 
# "Suck My Kiss (Live)"
# 
# "I Could Have Lied (Live)"

**7" single (1992)**

# "Breaking the Girl (Edit)"
# 
# "Fela's Cock (Unreleased)"

**12" single (1992)**

# "Breaking the Girl (Edit)"
# 
# "Fela's Cock (Previously Unreleased)"
# 
# "Suck My Kiss (Live)"
# 
# "I Could Have Lied (Live)"

**Κασέτα (1992)**

# "Breaking the Girl (Edit)"
# 
# "The Power of Equality (Album Version)"

Κατηγορία:Τραγούδια των Red Hot Chili Peppers
Κατηγορία:Τραγούδια του 1991
Κατηγορία:Singles του 1992
Κατηγορία:Singles της Warner Bros. Records
Οφιόμορος

Ο **Οφιόμορος** (επιστ. ονομ.: *Ophiomorus punctatissimus*) είναι είδος άποδης σαύρας της οικογένειας των Σκιγκιδών. Ζει μόνο στην Νότια Ελλάδα και την Νοτιοανατολική Τουρκία. Έχει ολικό μήκος έως και 18&nbsp;cm μαζί με την ουρά, η οποία έχει μήκος περίπου όσο και το σώμα.

Προτιμά περιοχές με χαμηλή βλάστηση έως και 900 m υψόμετρο και κρύβεται κάτω από πέτρες και πεσμένα φύλλα ή θάβεται σε μαλακό χώμα. Αποφεύγει τις υψηλές θερμοκρασίες του καλοκαιριού κατεβαίνοντας βαθύτερα μέσα στο έδαφος.

Ο οφιόμορος τρέφεται με ασπόνδυλα. Τα θηλυκά γεννούν 2-4 αυγά.

## Πηγές
*http://www.herpetofauna.gr/index.php?module=cats&page=read&id=134&sid=129 

Κατηγορία:Σκινκίδες
Κατηγορία:Ερπετά της Ελλάδας
Another Perfect Day

Το **Another Perfect Day** είναι το έκτο στούντιο άλμπουμ του βρετανικού χέβι μέταλ συγκροτήματος Motörhead, το οποίο κυκλοφόρησε σε μορφή βινυλίου τον Ιούνιο του 1983 μέσω της δισκογραφικής εταιρείας "Bronze Records" στην Ευρώπη και της "Mercury Records" στην Αμερική. Το άλμπουμ επανεκδόθηκε σε μορφή CD το 1996 από τη "Castle Communications", με τρία επιπλέον τραγούδια.

## Ιστορία του δίσκου
Μετά την αποχώρηση του κιθαρίστα Έντι Κλαρκ το 1982, στο συγκρότημα εντάχθηκε ο Μπράιαν Ρόμπερτσον, πρώην μέλος των Thin Lizzy. Το Φεβρουάριο και το Μάρτιο του 1983 ηχογράφησαν στα "Olympic" και "Eel Pie Studios" του Λονδίνου το "*Another Perfect Day*", ένα άλμπουμ το οποίο παρουσίαζε τους Motörhead με περισσότερα μελωδικά στοιχεία στον ήχο τους.
Ο δίσκος είχε πολύ μικρότερη εμπορική επιτυχία σε σύγκριση με τους προκατόχους του, ανεβαίνοντας μόλις στο # 20 στη Μεγάλη Βρετανία, ενώ τα δύο σινγκλ του δίσκου, "*I Got Mine*" και "*Shine*" δεν κατάφεραν να μπουν στο Top-40. Το άλμπουμ έλαβε μέτριες κριτικές, κυρίως λόγω της αλλαγής στο ύφος του συγκροτήματος.
Η περιοδεία για την προώθηση του "*Another Perfect Day*" ξεκίνησε στα τέλη Μαΐου του 1983 με το συγκρότημα να δίνει τριάντα συναυλίες στην πατρίδα του μέχρι τις αρχές Ιουλίου, πριν μεταβεί στις Ηνωμένες Πολιτείες για άλλε 29 εμφανίσεις από τις 15 Ιουλίου μέχρι τις 18 Αυγούστου 1983. Στις 2 Σεπτεμβρίου ξεκίνησε το ευρωπαϊκό κομμάτι της περιοδείας από το "Westfalenhalle" του Ντόρτμουντ για να δώσουν 26 συνολικά συναυλίες σε Γερμανία και Γαλλία, ολοκληρώνοντας την περιοδεία στις 11 Νοεμβρίου στο Βερολίνο.
Μετά την ολοκλήρωση της περιοδείας ο κιθαρίστας Μπράιαν Ρόμπερτσον και ο ντράμερ Φιλ Τέιλορ αποχώρησαν για να σχηματίσουν τους Operator. Ο Lemmy επέλεξε για αντικαταστάτες τους τους κιθαρίστες Φιλ Κάμπελ και Würzel και τον πρωην ντράμερ των Saxon, Πητ Γκιλ.
Μετά το 1983, κανένα τραγούδι του δίσκου δε συμπεριλήφθηκε στις ζωντανές εμφανίσεις του συγκροτήματος μέχρι το 1994.

## Τραγούδια
1. **Back at the Funny Farm** *(Kilmister, Robertson, Taylor)* - 4:14
2. **Shine** *(Kilmister, Robertson, Taylor)* - 3:11
3. **Dancing on your Grave** *(Kilmister, Robertson, Taylor)* - 4:29
4. **Rock it** *(Kilmister, Robertson, Taylor)* - 3:55
5. **One Track Mind** *(Kilmister, Robertson, Taylor)* - 5:55
6. **Another Perfect Day** *(Kilmister, Robertson, Taylor)* - 5:29
7. **Marching off to War** *(Kilmister, Robertson, Taylor)* - 4:11
8. **I Got Mine** *(Kilmister, Robertson, Taylor)* - 5:24
9. **Tales of Glory** *(Kilmister, Robertson, Taylor)* - 2:56
10. **Die You Bastard!** *(Kilmister, Robertson, Taylor)* - 4:25

## Θέσεις τσαρτ

## Τα μέλη του συγκροτήματος
Το "*Another Perfect Day*" ηχογραφήθηκε από τους εξής μουσικούς:

* Lemmy - μπάσο, φωνητικά
* Μπράιαν Ρόμπερτσον - κιθάρα
* Φιλ "Philthy Animal" Τέιλορ - τύμπανα

## Πηγές
* *Another Perfect Day* CD Booklet, 1996, Castle Music Ltd.
* Allmusic review
* Sputnik Music review
* Αρχείο συναυλιών των Motörhead, 1983
* Βρετανικά τσαρτ
* Γερμανικά τσαρτ
* Σουηδικά τσαρτ
* Ολλανδικά τσαρτ
* Αμερικάνικα τσαρτ

Κατηγορία:Δισκογραφία των Motörhead
Κατηγορία:Άλμπουμ του 1983
Ντέρογκ Γκιούρα

Ο **Ντέρογκ Γκιούρα** (Derog Gioura, 1 Σεπτεμβρίου 1932 &ndash; 25 Σεπτεμβρίου 2008) ήταν πολιτικός από το Ναουρού και υπηρέτησε ως υπηρεσιακός πρόεδρος του Ναουρού το 2003.

## Πολιτικός ρόλος
Ήταν αντίπαλος του Κέναν Αντέανγκ για μία έδρα στη Βουλή στην εκλογική περιφέρεια Ουμπενίντε. Η διαμάχη αυτή τερματίστηκε όταν αμφότεροι άρχισαν να εκλέγονται από το 1980 και μετά.  

Στη διάρκεια του ταραγμένου έτους 2003, το αξίωμα του Προέδρου άλλαξε χέρια 6 φορές. Οι πολιτικοί αποσκοπούσαν στο να αποφύγουν μία πρόταση μομφής (καθώς οι αλλαγές στην προεδρία έγιναν με τον τρόπο αυτό), με βάση και τη βεβαρημένη υγεία του προέδρου  Μπέρναρντ Ντοουιγιόγκο.

### Πρόεδρος
Το 2003, όταν πέθανε ο πρόεδρος Ντοουιγιόγκο, ο Γκιούρα ανέλαβε υπηρεσιακός πρόεδρος από τις 10 Μαρτίου ως τις 29 Μαΐου 2003. Ένα από τα αποτελέσματα της βραχύβιας θητείας του Γκιούρα ήταν να ανοίξει το έδαφος του διαδόχου του, Λούντβιχ Σκότι. Έπειτα από μία ανάπαυλα αρκετών μηνών επέστρεψε η πολιτική σταθερότητα στη χώρα.

## Προβλήματα υγείας
Στη διάρκεια της βραχύβιας θητείας του, ο Γκιούρα  διήνυσε μια περίοδο αναγκαστικής απουσίας από τη χώρα, καθώς υπήρχαν ανησυχίες για την υγεία του. Στην Αυστραλία υποβλήθηκε σε σειρά ιατρικών εξετάσεων.

Ως το έτος 2007 οι πολιτικοί της γενιάς του Γκιούρα έμειναν κάπως στην αφάνεια εξαιτίας νεότερων σε ηλικία πολιτικών. Τον Δεκέμβριο του 2007 ο ανερχόμενος πρόεδρος Μάρκους Στίβεν ήταν σχεδόν 4 δεκαετίες νεότερος από τον Γκιούρα. Ενώ έγιναν πολλές αλλαγές προέδρων από το 2003, ο Γκιούρα δεν επέστρεψε ποτέ στην εξουσία μετά την αποχώρησή του από αυτήν εκείνο το χρόνο.
 

## Παραπομπές


Κατηγορία:Πρόεδροι του Ναουρού
Κένας Αρόι

Ο **Κένας Αρόι** (*Kenas Aroi*, 17 Απριλίου 1942 - 22 Ιανουαρίου 1991) ήταν πολιτικός από το Ναουρού, που υπηρέτησε ως πρόεδρος της χώρας από τις 17 Αυγούστου ως τις 12 Δεκεμβρίου 1989.

## Προφίλ
Ήταν βουλευτής και υπηρέτησε ως υπουργός Οικονομικών επί προεδρίας του Κέναν Αντέανγκ. Προτού γίνει πρόεδρος, ο Αρόι έλαβε μέρος στην Ένωση Φωσφάτας του Ναουρού (Nauru Phosphate Corporation).

## Προεδρία
Με την υποστήριξη του Κέναν Αντέανγκ, καθώς ο Χάμερ ντε Ρομπίρτ αντιμετώπισε στρατιωτική κατάσταση, ο Αρόι έγινε πρόεδρος στις 17 Αυγούστου 1989. Εν συνεχεία ο Αντέανγκ έγινε υπουργός Οικονομικών. Στη διάρκεια της προεδρικής θητείας ο Αρόι αντιμετώπισε προβλήματα υγείας και έπειτα από ένα εγκεφαλικό επεισόδιο τον Νοέμβριο του 1989 δεν κατήλθε υποψήφιος στις εκλογές του Δεκεμβρίου εκείνου του έτους. Τον διαδέχθηκε στις 12 Δεκεμβρίου 1989 από τον Μπέρναρντ Ντοουιγιόγκο.

## Προεδρικές θητείες
Ο Αρόι πέθανε τον Ιανουάριο του 1991. Η χήρα του, Μίλισεντ Αρόι, είναι ύπατη αρμοστής του Ναουρού στα Φίτζι και συνθέτρια.

## Παραπομπές


Κατηγορία:Πρόεδροι του Ναουρού
Ρούμπεν Καν

Ο **Ρούμπεν Καν** (Ruben Kun, γενν. στις 30 Μαρτίου 1942) είναι πολιτικός από το Ναουρού, που υπηρέτησε ως πρόεδρος της χώρας από τις 19 Δεκεμβρίου 1996 ως τις 13 Φεβρουαρίου 1997.

## Προφίλ
Ο Κουν εκπαιδεύτηκε για δικηγόρος. Έχει υπηρετήσει ως πρόεδρος του Κοινοβουλίου.
Υπηρέτησε ως υπουργός Οικονομικών, προτού αναλάβει πρόεδρος της χώρας.

Έγινε πρόεδρος αντικαθιστώντας τον Κέναν Αντέανγκ το Δεκέμβριο του 1996 και η θητεία του ήταν βραχύβια. Έπειτα από 2 μήνες τον διαδέχθηκε στο αξίωμα ο Κίνζα Κλοντούμαρ.

## Μετά την προεδρία
Έπειτα από την αποχώρησή του από την προεδρία ο Κουν εκπροσώπησε ως δικηγόρος εκπροσωπώντας ενώπιον του Ανωτάτου Δικαστηρίου κρατουμένους που ζητούσαν άσυλο στην Αυστραλία. Με βάση τη Λύση του Ειρηνικού για την πολιτική περί ασύλου, η Αυστραλία έχει κανονίσει με το Ναουρού να επιτρέπει τους αιτούντες άσυλο που φτάνουν στην Αυστραλία να τίθενται υπό κράτηση στο νησί.

## Παραπομπές


Κατηγορία:Πρόεδροι του Ναουρού
Μπάρον Γουάκα

Ο **Μπάρον Γουάκα** (*Baron Divavesi Waqa*,31 Δεκεμβρίου 1959-) είναι πολιτικός από το Ναουρού, Γενικός Γραμματέας του Φόρουμ των Νήσων Ειρηνικού από τις 3 Ιουνίου 2024,  ο οποίος υπηρέτησε ως ο 14ος πρόεδρος του Ναουρού από τις 11 Ιουνίου του 2013 ως τις 27 Αυγούστου 2019.

## Πολιτική σταδιοδρομία
Εξελέγη βουλευτής στην εκλογική περιφέρεια της Μπόε στις εκλογές  που διεξήχθησαν τον Μάιο του 2003.  Επί προεδρίας του Λούντβιγκ Σκότι υπηρέτησε ως υπουργός Εσωτερικών και Παιδείας. Ωστόσο, αναγκάστηκε να φύγει από τη θέση του έπειτα από την αντικατάσταση του Σκότι από το Ρενέ Χάρις. Διατήρησε την έδρα του στο Κοινοβούλιο.

Στις 23 Απριλίου 2004 ο Γουάκα και οι σύντροφοί του Κίρεν Κέκε, Ντέιβιντ Αντέανγκ και Φάμπιαν Ριμπάου έλαβαν μέρος σε διαδηλώσεις στο  Διεθνές Αεροδρόμιο του Ναούρου στη Γιάρεν. Οι διαδηλώσεις ήταν σε ένδειξη δυσαρέσκειας για την πολιτική της κυβέρνησης έναντι των αιτούντων άσυλο στην Αυστραλία και εναντίον του πολιτικού αδιεξόδου στο Κοινοβούλιο. Και οι 4 υπήρχε κίνδυνος να καταδικαστούν σε φυλάκιση ως και 14 έτη για τη συμμετοχή τους στην κινητοποίηση. Ωστόσο, μετά την επάνοδο του Σκότι στην προεδρία απαλλάχθηκαν από τις κατηγορίες. Ο Σκότι διόρισε το Γουάκα υπουργό Παιδείας για μία ακόμη φορά.

Το 2007 ξέσπασε πολιτική κρίση στη διάρκεια της οποίας ο Γουάκα παρέμεινε πιστός στην κυβέρνηση. Συνακόλουθα, ο Γουάκα δεν προσκλήθηκε να λάβει μέρος στην επόμενη κυβέρνηση υπό τον πρόεδρο Μάρκους Στίβεν.

Έπειτα από τη διεξαγωγή εκλογών τον Ιούνιο του 2013 ο Γουάκα εξελέγη πρόεδρος επικρατώντας του πρώην υπουργού Οικονομικών Ρόλαντ Καν με ψήφους 13-5. Επιλέχθηκε από την κυβερνητική ομάδα έπειτα από την παραίτηση του προέδρου Νταμπουίντο ώστε να αναλάβει πρόεδρος ο Γουάκα και τα μέλη της κυβέρνησης να παραμείνουν στη θέση τους.

Τον Ιανουάριο του 2014 η κυβέρνησή του επέζησε πρότασης μομφής στο Κοινοβούλιο, αναφορικά με την απέλαση του Αυστραλού τοπικού δικαστή
(resident magistrate) Πίτερ Λόου και την ανάκληση της βίζας του ανώτατου δικαστή Τζέφρι Έιμς, επίσης Αυστραλού πολίτη.

Στις 13 Ιουλίου 2016  Γουάκα επανεξελέγη πρόεδρος του Ναουρού, κερδίζοντας τις 16 από τις συνολικά 18 ψήφους του Κοινοβουλίου.

## Παραπομπές



Κατηγορία:Πρόεδροι του Ναουρού
Κίνζα Κλοντούμαρ

Ο **Κίνζα Κλοντούμαρ**  (Kinza Godfrey Clodumar, 8 Φεβρουαρίου 1945-29 Νοεμβρίου 2021) ήταν πολιτικός από το Ναουρού και υπηρέτησε ως πρόεδρος από το 1997 ως το 1998. Ίδρυσε το Κόμμα του Κέντρου και έγινε πρόεδρός του.

## Προφίλ
Γεννήθηκε στην Μπόε. Είναι μέλος του πληθυσμού των ιθαγενών του Ναουρού και ενεργός σε περιβαλλοντικά ζητήματα. Εξελέγη βουλευτής επί πολλά χρόνια και υπηρέτησε ως υπουργός Οικονομικών από το 2003 ως τον Οκτώβριο του 2004.

## Πρόεδρος
Ο Κλοντούμαρ έγινε πρόεδρος στις 12 Φεβρουαρίου 1997 και η θητεία του τερματίστηκε στις 18 Ιουνίου 1998, οπότε και ανατράπηκε με πρόταση δυσπιστίας.

## Μετά την προεδρία
Είναι ο μοναδικός πολιτικός του Ναουρού που εξελέγη σε δύο διαφορετικές εκλογικές περιφέρειες. Υπηρέτησε τις δύο πρώτες του θητείες σην εκλογική περιφέρεια Άιγουο όταν ανατράπηκε ο Ιτούμπουα Αμράμ στις εκλογές του 1971. Έπειτα από τρεις επανεκλογές ο Κλοντούμαρ παραιτήθηκε από την έδρα του στις αρχές του 1979, για να επανεκλεγεί στις εκλογές του 1983. Το 1992 δεν κατήλθε ξανά υποψήφιος και εγκαταστάθηκε στη γειτονική περιφέρεια της γενέτειράς του, Μπόε. Εκεί επανεξελέγη το 1995 και υπηρέτησε για τρίτη θητεία στο Κοινοβούλιο.

Κατά καιρούς, ο Κλοντούμαρ έχει υποστηρίξει και έχει αποσύρει την εμπιστοσύνη του από αρκετούς άλλους πολιτικούς του Ναουρού, όπως οι Μπέρναρντ Ντοουιγιόγκο, Ρενέ Χάρις και Λούντβιχ Σκόττι. Για τους προέδρους, η απόσυρση της εμπιστοσύνης από τον Κλοντούμαρ συχνά σήμαινε ότι ο πρόεδρος θα έχανε σε περίπτωση πρότασης μομφής.

Το 2003 ο ίδιος ο Κλοντούμαρ  προσπάθησε να κερδίσει ξανά την προεδρία του Ναουρού δύο φορές, ωστόσο απώλεσε την κοινοβουλευτική εμπιστοσύνη και τις δύο φορές. Έχασε την έδρα του στο Κοινοβούλιο στις εκλογές που διεξήχθησαν τον Οκτώβριο του 2004. 

## Παραπομπές


## Αναφορές
* Article re. support of Clodumar for Scotty Administration: 'Nauru's new government begins work today', *Radio New Zealand International*, 22-06-2004 
*Radio New Zealand

## Εξωτερικοί σύνδεσμοι
* 

Κατηγορία:Πρόεδροι του Ναουρού
Σαύρα του Μοριά

Η **σαύρα του Μοριά**, *Algyroides moreoticus* Bibron & Bory, 1833 είναι είδος σαύρας τις οικογένειας Lacertidae. Είναι ενδημική στην Ελλάδα, καθώς απαντάται μόνο στην Πελοπόννησο. 

## Περιγραφή
Έχει μήκος σώματος έως και 5 cm χωρίς την ουρά, η οποία έχει περίπου το διπλάσιο μήκος. Είναι ημερόβια, ευκίνητη και εδαφόβια κυρίως σαύρα. Συναντάται από το ύψος της θάλασσας έως και τα 1200 m υψόμετρο, κυρίως σε βραχώδη ή θαμνώδη ενδιαιτήματα κοντά σε νερό, αλλά και σε πιο ξηρές περιοχές. Παρατηρείται κυρίως την άνοιξη, καθώς το καλοκαίρι συνήθως αποφεύγει τον ήλιο και τις υψηλές θερμοκρασίες. Τρέφεται με μικρά ασπόνδυλα. Τα θηλυκά γεννούν ελάχιστα αυγά κάθε φορά. 
## Παραπομπές


* 

Κατηγορία:Ερπετά της Ελλάδας
Κατηγορία:Ερπετά
Κατηγορία:Ερπετά της Ευρώπης
Φρέντερικ Πίτσερ

Ο **Φρέντερικ Πίτσερ** (Frederick William "Freddie" Pitcher, 5 Φεβρουαρίου 1967) είναι πολιτικός από το Ναουρού και πρόεδρος του Ναουρού με βραχύβια θητεία από τις 10 Νοεμβρίου ως τις 15 Νοεμβρίου 2011.

Το Δεκέμβριο του 2007 ο Πίτσερ διορίστηκε υπουργός Οικονομικών επί προεδρίας του Μάρκους Στίβεν και υπηρέτησε επίσης ως υπουργός Βιομηχανίας, Εμπορίου και Περιβάλλοντος.
Ο Πίτσερ έγινε πρόεδρος του Ναουρού στις 10 Νοεμβρίου 2011, έπειτα από την παραίτηση του προκατόχου του, Μάρκους Στίβεν. Έχασε την προεδρία με την καταψήφιση της κυβέρνησής του έπειτα από πρόταση δυσπιστίας στο Κοινοβούλιο στις 15 Νοεμβρίου 2011 έχοντας μείνει στην εξουσία μόνο για 6 ημέρες. 

## Πολιτική καριέρα
Έκανε σπουδές στην Αυστραλία και εξελέγη βουλευτής για πρώτη φορά το 2004. Διορίστηκε υπουργός Οικονομικών στην κυβέρνηση του Στίβεν. Το Μάρτιο του 2008 ο πρόεδρος του Κοινοβουλίου, Ντέιβιντ Αντέανγκ αποπειράθηκε ανεπιτυχώς να τον διώξει από το Κοινοβούλιο, με την έκτακτη σύγκληση του Κοινοβουλίου (φέρεται ότι αυτό έγινε χωρίς να ειδοποιηθούν τα μέλη του Κοινοβουλίου). Αυτό είχε ως αποτέλεσμα να εγκριθεί νομοσχέδιο με βάση το οποίο απαγορεύεται στους βουλευτές να έχουν διπλή υπηκοότητα. Ο πρόεδρος Στίβεν απέρριψε το νομοσχέδιο ως αντισυνταγματικό, ενώ ο Αντέανγκ επέμεινε στη συνταγματικότητά του. Στις 28 Μαρτίου ο Αντέναγκ διέταξε τον Πίτσερ και έναν άλλο υπουργό, τον Κίρεν Κέκε, να εκκενώσουν τις έδρες τους στο Κοινοβούλιο, καθώς αμφότεροι ήταν διπλά πολιτογραφημένοι (ναουρουανοί και αυστραλιανοί). Οι δύο υπουργοί αρνήθηκαν να πράξουν κάτι τέτοιο και ο Αντέανγκ διέκοψε τις εργασίες του Κοινοβουλίου.

## Πρόεδρος
Στις 10 Νοεμβρίου 2011 παραιτήθηκε ο πρόεδρος Μάρκους Στίβεν κατηγορούμενος για διαφθορά από την αντιπολίτευση, αναφορικά με το ότι επεχείρησε να εκμεταλλευτεί για ίδιον όφελος μια συμφωνία για φωσφάτες. Ειδικότερα, ο αρχηγός της αντιπολίτευσης, Ντέιβιντ Αντέανγκ κατηγόρησε το Στίβεν ότι ευνόησε επιχειρηματίες από την Ταϊλάνδη. Ο Στίβεν αρνήθηκε τις κατηγορίες , παραιτήθηκε από την προεδρία και παρέμεινε βουλευτής.

Την ίδια μέρα που παραιτήθηκε ο Στίβεν, ο Πίτσερ έγινε πρόεδρος. Η εκλογή του έγινε με 9 ψήφους, εκείνες των βουλευτών που υποστήριξαν την απερχόμενη κυβέρνηση του Στίβεν. Ο τελευταίος παρέμεινε στην κυβέρνηση και μετά την ανάληψη της προεδρίας από τον Πίτσερ. Ο Πίτσερ απέρριψε τις κατηγορίες εναντίον του Στίβεν περί διαφθοράς ως αβάσιμες.

Έπειτα από την προσχώρηση ενός από τους υποστηρικτές του βουλευτές στην αντιπολίτευση ο Πίτσερ έχασε την πρόταση μομφής στο Κοινοβούλιο στις 15 Νοεμβρίου, με αποτέλεσμα να παραιτηθεί. Νέος πρόεδρος εξελέγη ο Σπρεντ Νταμπουίντο.

Ο Πίτσερ τον Ιούνιο του 2013 απέτυχε να επανεκλεγεί βουλευτής.

## Παραπομπές


Κατηγορία:Πρόεδροι του Ναουρού
Σπρεντ Νταμπουίντο

Ο **Σπρεντ Νταμπουίντο** (*Sprent Arumogo Dabwido*, 16 Σεπτεμβρίου 1972 – 8 Μαΐου 2019) ήταν πολιτικός από το Ναουρού, ο οποίος υπηρέτησε ως πρόεδρος του Ναουρού. Γιος ενός πρώην βουλευτή, ο Νταμπουίντο εξελέγη βουλευτής αρχικά στην περιφέρεια Μενένγκ στις εκλογές του 2004. Υπηρέτησε ως υπουργός Τηλεπικοινωνιών στην κυβέρνηση του Μάρκους Στίβεν από το 2009, ο Νταμπουίντο έγινε μέλος του σκέλους της αντιπολίτευσης το Νοέμβριο του 2011 έπειτα από την παραίτηση του Στίβεν, και έχοντας περάσει μια πρόταση δυσπιστίας εναντίον του προέδρου Φρέντερικ Πίτσερ, εξελέγη πρόεδρος 4 ημέρες μετά. Ως πρόεδρος ήταν επικεφαλής του υπουργικού συμβουλίου και ήταν και ο ίδιος επικεφαλής σε αρκετά υπουργεία.

## Βιογραφία
Δεύτερος γιος του πρώην βουλευτή Όντι Νταμπουίντο, εργάστηκε στη δημόσια ασφάλεια προτού κατέλθει στον πολιτικό στίβο.  Υπήρξε ιδρυτικό μέλος του κόμματος Πρώτα το Ναουρού (Naoero Amo) και εξελέγη βουλευτής στις εκλογές του 2004, επικρατώντας του Νιμρόντ Μποτελάνγκα για την έδρα στην περιφέρεια του Μενένγκ.

Επανεξελέγη στις βουλευτικές εκλογές του 2007 και του 2008, έγινε μέλος της κοινοβουλευτικής ομάδας που υποστηρίζει τον πρόεδρο Μάρκους Στίβεν και ανέλαβε υπουργός Τηλεπικοινωνιών στην κυβέρνηση του Στίβεν το 2009 και συνετέλεσε στην εισαγωγή της κινητής τηλεφωνίας στο Ναουρού. Επανεξελέγη βουλευτής στις εκλογές του 2010. Ο Νταμπουίντο έγινε μέλος της ομάδας της αντιπολίτευσης τον Νοέμβριο του 2011, έπειτα από την παραίτηση του Στίβεν στην προεδρία, και αντικαταστάθηκε από τον Φρέντι Πίτσερ. Έπειτα από την πρόταση δυσπιστίας εναντίον του Πίτσερ, ο Νταμπουίντο εξελέγη πρόεδρος από το Κοινοβούλιο με 9 ψήφους υπέρ και 8 κατά.

Τον Ιούνιο του 2012 ο Νταμπουίντο απέλυσε τους υπουργούς του έπειτα από 7 μήνες στην εξουσία, επικαλούμενος τις δυσκολίες στο να εγκρίνει το νομοσχέδιο για την αναθεώρηση του Συντάγματος, κάτι που θα αύξανε τον αριθμό των βουλευτών και θα εισήγαγε τον κώδικα δεοντολογίας για τους βουλευτές. Στην νέα του κυβέρνηση ο ίδιος ανέλαβε τα χαρτοφυλάκια των Δημοσίων Υπηρεσιών, της Αστυνομίας και Υπηρεσιών Εκτάκτου Ανάγκης, των Εσωτερικών και της Κλιματικής Αλλαγής. 

Ο Νταμπουίντο δεν κατήλθε ξανά υποψήφιος και αντικαταστάθηκε από τον Μπάρον Γουάκα έπειτα από τις βουλευτικές εκλογές του 2013. Πέθανε από καρκίνο του λάρυγγα σε ηλικία 46 ετών.

## Παραπομπές


Κατηγορία:Πρόεδροι του Ναουρού
Πανφίλο Καστάλντι

Ο **Πανφίλο Καστάλντι** (Panfilo Castaldi, περ. 1398- περ. 1490, επίσης Pamfilo ή Pamphilo) ήταν Ιταλός γιατρός και "καλλιτέχνης της τυπογραφίας," ο οποίος σύμφωνα με την τοπική παράδοση εφηύρε τα κινητά τυπογραφικά στοιχεία, τα οποία εφαρμόστηκαν στην πράξη από τον Ιωάννη Γουεμβέργιο. 

Για τη ζωή του δεν είναι γνωστές αρκετές πληροφορίες. Γεννήθηκε στο Φέλτρε αλλά έζησε το μεγαλύτερο μέρος της ζωής του δουλεύοντας στο Μιλάνο. Είναι γνωστό ότι υπηρέτησε ως γιατρός στο Καποντίστρια και στη Βενετία. Επίσης, είναι βέβαιο ότι ως τη δεκαετία του 1470 ο Καστάλντι ήταν επιτυχημένος τυπογράφος. Έχουν διασωθεί 300 αντίγραφα από μία επιστολή του Κικέρωνα το 1471. Στη γενέτειρά του, Φέλτρε, υπάρχει το άγαλμα του Καστάλντι.

Η ιστορία που έχει κυκλοφορήσει ανά τους αιώνες μόνο στο Φέλτρε είναι ότι ο Καστάλντι παραδειγματίστηκε από την πρώιμη κινέζικη τυπογραφία από το Μάρκο Πόλο με την οποία ο ίδιος πειραματίστηκε, παράγοντας τελικά τα νέα τυπογραφικά στοιχεία. Ωστόσο ο Μάρκο Πόλο πέθανε το 1324. Η εν λόγω ιστορία αναφέρθηκε το 19ο αιώνα από το διπλωμάτη Ρόμπερτ Κάρζον. Ο Κάρζον τονίζει τη σύνδεση με το Μάρκο Πόλο και ισχυρίζεται ότι η πρώιμη δουλειά του Καστάλντι προσιδιάζει στην κινέζικη τυπογραφία.  Σε πρόσφατη εκδήλωση στη μνήμη του Καστάλντι από το δήμο της γενέτειράς του, ο τυπογράφος αναγνωρίστηκε ως u"il primo inventore dei caratteri mobili per la stampa" ("ο πρώτος εφευρέτης των κινητών στοιχείων της τυπογραφίας"). 

## Παραπομπές


Κατηγορία:Ιταλοί ανατυπωτές
Κατηγορία:Ιταλοί ιατροί
Γιάγκος (αποσαφήνιση)

Με την ονομασία **Γιάγκος**, που αποτελεί υποκοριστικό του ονόματος Ιωάννης, μπορεί να αναφέρονται:

## Πρόσωπα
; Μικρό όνομα
* Γιάγκος Ανδρεάδης (γενν. 1944), Έλληνας θεατρικός σκηνοθέτης και συγγραφέας.
* Γιάγκος Βιθυνός, Έλληνας πολιτικός, ηγεμόνας της Σάμου.
* Γιάγκος Δράκος, χαρακτήρας της ελληνικής τηλεοπτικής σειράς *«Η Λάμψη»*.
* Γιάγκος Ζαμπαρλούκος (γενν. 1926), Κύπριος πολιτικός.
* Γιάγκος Μικελλίδης (γενν. 1946), Κύπριος ψυχολόγος και αρθρογράφος.
* Γιάγκος Οικονομόπουλος (1898-1942), πραγματικό όνομα του Ρώμου Φιλύρα, Έλληνας ποιητής.
* Γιάγκος Πεσμαζόγλου (1918-2003), Έλληνας πανεπιστημιακός, οικονομολόγος και πολιτικός.
* Γιάγκος Σημαντήρης (1940-2007), Έλληνας ποδοσφαιριστής.

; Επώνυμο
* Ιωάννης Γιάγκος (γενν. 1951), Έλληνας αξιωματικός της Ελληνικής Πολεμικής Αεροπορίας.
*Αντώνιος Γιάγκος (γενν. 1987) Έλληνας βιοπαλαιστης
*Γιάγκος Χαιρέτης, Κρητικός μουσικός
Αμάλθεια (αποσαφήνιση)

Με την ονομασία **Αμάλθεια** μπορεί να εννοούμε:

## Αρχαίοι μύθοι
* την κατσίκα Αμάλθεια (μυθολογία) που έδωσε το γάλα της στις νύμφες Αδράστεια και Ίδη για να θρέψουν τον Δία
* τη Νύμφη Αμάλθεια, που με την αδελφή της Μέλισσα έθρεψαν τον Δία με γάλα κατσίκας και μέλι (παραλλαγή του προηγούμενου μύθου)
* τη Σίβυλλα Αμάλθεια, η οποία παρέδωσε στον Ταρκύνιο τον Υπερήφανο τα σιβυλλικά βιβλία
* στο γλυπτό *[[Η Αίγα Αμάλθεια]]*, που απεικονίζει την κατσίκα, τον Δία και έναν φαύνο

## Αστρονομία
*Αμάλθεια (δορυφόρος), ένας από τους δορυφόρους του πλανήτη Δία
*113 Αμάλθεια, αστεροειδής στην Κύρια ζώνη αστεροειδών

## Άλλες χρήσεις
* *[[Αμάλθεια (εφημερίδα)|Αμάλθεια]]*, ελληνική εφημερίδα που εκδιδόταν στη Σμύρνη πριν τη Μικρασιατική Καταστροφή
* Αμάλθεια-Δίκτυο Προστασίας Αυτόχθονων Αγροτικών Ζώων, ελληνική Μ.Κ.Ο. για την προστασία των αυτόχθονων αγροτικών ζώων (φυλών & πληθυσμών).
Roaming SIM

Οι **Roaming SIMs** ορίζονται ως κάρτες SIM που λειτουργούν σε περισσότερα από ένα δίκτυα εντός της χώρας προέλευσής τους. Διαθέτουν σημαντικά μικρότερο κόστος δρομολόγησης για κλήσεις roaming.

Κάνοντας χρήση μιας κανονικής τοπικής κάρτας SIM, οι ταξιδιώτες, μπορούν να χρησημοποιήσουν το κινητό τους τηλέφωνο (με την προϋπόθεση ότι είναι ενεργοποιημένη η υπηρεσία roaming), σε κάθε χώρα που έχει κάνει συμφωνία roaming με το τοπικό τους δίκτυο. Αυτό κοινοποιείται στον χρήστη με αποστολή ενός γραπτού μηνύματος που τον καλωσορίζει στο δίκτυο της χώρας που βρίσκεται. Ωστόσο, μόλις επιστρέψουν στην χώρα τους, η κάρτα SIM τους θα λειτουργεί και πάλι στο δίκτυο της εταιρίας με την οποία έχουν συμβόλαιο.

Μια κάρτα roaming όμως (γνωστή και ως global roaming SIM), μπορεί να λειτουργήσει σε οποιοδήποτε δίκτυο ανιχνεύσει, είτε βρίσκεστε στην χώρα προέλευσής σας είτε βρίσκεστε στο εξωτερικό.

## Κλήσεις Roaming

Η κύρια χρήση των καρτών roaming είναι οι φωνητικές κλήσεις προς άλλα κινητά ή σταθερά. Οι φωνητικές κλήσεις με χρήση μιας κάρτας roaming δρομολογούνται και πραγματοποιούνται αυτόματα μέσω του δικτύου που έχει την μικρότερη χρέωση περιαγωγής. Αυτό ουσιαστικά σημαίνει ότι οι εισερχόμενες κλήσεις είναι τελείως δωρεάν, ανεξαρτήτου σε ποιο δίκτυο κινητής τηλεφωνίας βρίσκεται ο χρήστης. Αυτό επίσης συνεπάγεται ότι όταν κάνετε κάποια κλήση από το εξωτερικό μέσω μιας κάρτας roaming χρεώνεστε με το μικρότερο δυνατό κόστος, κάτι που μειώνει σημαντικά το κόστος κλήσης, συγκριτικά με τις χρεώσεις που θα είχατε αν χρησιμοποιήσετε μια κανονική κάρτα SIM.

Οι κάρτες roaming συνήθως συνδυάζονται με την τεχνολογία callback, στην οποία ο χρήστης καλεί έναν αριθμό κανονικά, αλλά η κλήση «παρεμποδίζεται» μέσω μιας εφαρμογής της κάρτας SIM και μετατρέπεται από εξερχόμενη κλήση σε εισερχόμενη κλήση στην οποία και απαντάει ο χρήστης. Αυτό συμβαίνει για να εκμεταλλευτεί το γεγονός ότι το κόστος μιας εισερχόμενης κλήσης είναι κατά κανόνα σημαντικά μικρότερο σε σχέση με το κόστος μια εξερχόμενης κλήσης.

Οι πάροχοι για να προσφέρουν την τεχνολογία callback προγραμματίζουν μια ειδική εφαρμογή απευθείας πάνω στην κάρτα Sim. Για παράδειγμα η «MySims2Go» στην Ελλάδα και η «Smart Voyager» στο Ηνωμένο Βασίλειο χρησιμοποιούν αυτή την μέθοδο έτσι ώστε να ενσωματώσουν στις κάρτες τους την υπηρεσία Callback.

Με αυξητικούς ρυθμούς τα τελευταία χρόνια, οι πάροχοι roaming καρτών ενσωματώνουν και υπηρεσίες για δεδομένα διαδικτύου, έτσι ώστε να πετύχουν σημαντικά χαμηλότερες χρεώσεις και για αυτά. Πλέον με την έλευση των έξυπνων κινητών τηλεφώνων οι χρήστες κάνουν χρήση όλο και περισσότερο υπηρεσιών διαδικτύου μέσω του κινητού τους τηλεφώνου και είναι πολύ δύσκολο να προβλέψουν και να μάθουν εκ των προτέρων το κόστος αυτών των υπηρεσιών με χρήση μιας κανονικής κάρτας SIM στο εξωτερικό.

## Εναλλακτικές

Σε ορισμένες περιπτώσεις (ειδικά όταν κάποιος ταξιδεύει μεταξύ μόνο δύο χωρών) κάποιο κινητό Dual SIM μπορεί να είναι μια καλή εναλλακτική. Έχουν το πλεονέκτημα ότι μπορείτε να αγοράσετε μια τοπική κάρτα SIM και να την χρησιμοποιείτε μαζί με την κανονικής σας κάρτα SIM.

## Αναφορές


Κατηγορία:Κινητή τηλεφωνία
Νηλ Μπάρτλετ

Ο **Νηλ Μπάρτλετ** (15 Σεπτεμβρίου 1932 - 5 Αυγούστου 2008) ήταν Βρετανός χημικός χημικός ειδικευμένος στο φθόριο και έγινε διάσημος από την παραγωγή των πρώτων χημικών ενώσεων των ευγενών αερίων. Δίδαξε χημεία στο Πανεπιστήμιο του Μπέρκλεϋ της Καλιφόρνια.

Κατηγορία:Άγγλοι χημικοί
Κατηγορία:Χημικοί του 20ού αιώνα
Σωτήρα (αποσαφήνιση)

Με την ονομασία **Σωτήρα** μπορεί να αναφέρονται οι παρακάτω οικισμοί:

## Οικισμοί
* Σωτήρα Αμμοχώστου, κωμόπολη της επαρχίας Αμμοχώστου στην Κύπρο.
* Σωτήρα Λακωνίας, οικισμός του δήμου Σπάρτης της περιφερειακής ενότητας Λακωνίας.
* Σωτήρα Λασιθίου, οικισμός του δήμου Σητείας της περιφερειακής ενότητας Λασιθίου.
* Σωτήρα Λεμεσού, οικισμός της επαρχίας Λεμεσού στην Κύπρο.
* Σωτήρα Πέλλας, οικισμός του δήμου Έδεσσας της περιφερειακής ενότητας Πέλλας.

; Παρώνυμα
* Παλαιά Σωτήρα Πέλλας, οικισμός του δήμου Έδεσσας της περιφερειακής ενότητας Πέλλας.
* Σκάλα Σωτήρα Θάσου, οικισμός της Θάσου, επίνειο του οικισμού Σωτήρας.

; Πρώην οικισμοί
* Σωτήρα Αιτωλοακαρνανίας, οικισμός του δήμου Ανακτορίων του νομού Ακαρνανίας και Αιτωλίας.
* Σωτήρα Αρκαδίας, οικισμός της κοινότητας Βαλτεσινίκου του νομού Αρκαδίας.
* Σωτήρα Τρικάλων, οικισμός του δήμου Τρικκαίων του νομού Τρικάλων, σήμερα συνοικία των Τρικάλων.

## Δείτε επίσης
* Αγία Σωτήρα
* Σωτήρας (αποσαφήνιση)

Κατηγορία:Αποσαφηνίσεις ελληνικών τοπωνυμίων
Σωτήρας (αποσαφήνιση)

Με την ονομασία **Σωτήρας** μπορεί να αναφερόμαστε στους παρακάτω οικισμούς:

## Οικισμοί
* Σωτήρας Αχαΐας, οικισμός του δήμου Αιγιαλείας της περιφερειακής ενότητας Αχαΐας.
* Σωτήρας Θάσου, οικισμός της Θάσου.
* Σωτήρας Λακωνίας, οικισμός του δήμου Ανατολικής Μάνης της περιφερειακής ενότητας Λακωνίας.
* Σωτήρας Φλώρινας, οικισμός του δήμου Αμυνταίου της περιφερειακής ενότητας Φλώρινας.

; Παρώνυμα
* Άγιος Σωτήρας Αττικής, οικισμός του δήμου Μάνδρας - Ειδυλλίας στην Αττική.

; Πρώην οικισμοί
* Σωτήρας Κυθήρων, πρώην οικισμός της κοινότητας Λιβαδίου στα Κύθηρα.

## Διάφορα
* Κέντρο Νέων Ονήσιλος Σωτήρας, αθλητικό σωματείο με έδρα την Σωτήρα της επαρχίας Αμμοχώστου.
* Ονήσιλος Σωτήρας 2014, αθλητικό σωματείο με έδρα την Σωτήρα της επαρχίας Αμμοχώστου.
* Κοτάτζη Σωτήρας, παλαιά ενορία της Αθήνας.

## Δείτε επίσης
* Αγία Σωτήρα (αποσαφήνιση)
* Σωτήρα (αποσαφήνιση)

Κατηγορία:Αποσαφηνίσεις ελληνικών τοπωνυμίων
Αλέν Μιμούν

Ο **Αλέν Μιμούν** (*Alain Mimoun*, 1 Ιανουαρίου 1921 - 27 Ιουνίου 2013) ήταν Γάλλος δρομέας και Ολυμπιονίκης του μαραθώνιου.

## Πρώτα χρόνια
Γεννήθηκε με το όνομα *Ali Mimoun Ould Kacha*στο *arrondissement* του *Maïder* στην πόλη Τελάγκ (Telagh), στην τότε γαλλική Αλγερία.  Εξαιτίας του Δευτέρου Παγκοσμίου Πολέμου έχασε πολλούς αγώνες, καθώς πολέμησε εκεί. Μετά τον πόλεμο αναδείχθηκε πρωταθλητής Γαλλίας στα 5 χλμ και στα 10 χλμ.

## Ολυμπιακοί Αγώνες
Ο Τσέχος Εμίλ Ζάτοπεκ εμπόδισε το δρόμο του Μιμούν από το να κατακτήσει ένα χρυσό μετάλλιο στους Ολυμπιακούς Αγώνες του 1948 και του  1952. Ο Μιμούν κέρδισε αργυρά μετάλλια στα 10.000μ το 1948 και το 1952 και ένα ακόμα ασημένιο μετάλλιο στα 5.000μ το 1952. Η δεύτερη θέση που κέρδισε πίσω από το Ζάτοπεκ συνετέλεσε στο να του δοθεί το παρατσούκλι "Η σκιά του Ζάτοπεκ." Τελικά στους Ολυμπιακούς Αγώνες του 1956 ο Γάλλος κατάφερε να κερδίσει ένα χρυσό μετάλλιο στο μαραθώνιο στη Μελβούρνη, όπου ο Ζάτοπεκ τερμάτισε στην 6η θέση. 

Ο Μιμούν εντάχθηκε στην εθνική ομάδα στίβου της Γαλλίας στους Ολυμπιακούς Αγώνες του 1960 στη Ρώμη. Κέρδισε το τελευταίο του εθνικό πρωτάθλημα το 1966, 20 χρόνια μετά την πρώτη του εμφάνιση. 

Το στάδιο του στίβου στην πόλη Μπιγκά (Bugeat), στη Γαλλία φέρει το όνομά του.

## Παραπομπές


## Εξωτερικοί σύνδεσμοι
*Βιογραφία και στατιστικά στο  Sports-reference.com

Κατηγορία:Γάλλοι Ολυμπιονίκες
Κατηγορία:Αθλητές του στίβου στους Μεσογειακούς Αγώνες 1951
Κατηγορία:Αθλητές του στίβου στους Μεσογειακούς Αγώνες 1955
38 (αριθμός)

Το **38** (τριάντα οκτώ) είναι ο φυσικός αριθμός που βρίσκεται μετά από το 37 και πριν από το 39. Είναι ένας άρτιος αριθμός, αφού 38:2 = 19, δηλαδή διαιρείται με το 2, στο σύνολο των φυσικών αριθμών. Ο αριθμός 38 συμβολίζεται ως **XXXVIII** στο ρωμαϊκό σύστημα αρίθμησης και ως ΛΗ΄ ή λη΄ στο ελληνικό σύστημα αρίθμησης.

## Στα μαθηματικά
* Το 38 είναι σύνθετος αριθμός καθώς οι φυσικοί διαιρέτες του είναι 1, 2, 19 και 38, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 39.
* Το ανάπτυγμα πρώτων παραγόντων του 38 είναι 38 = 2 · 19.
* Το 38 είναι ημιπρώτος αριθμός, διότι αποτελεί γινόμενο δύο πρώτων αριθμών (2 · 19).

## Το 38 στη Χημεία
* Ο ατομικός αριθμός 38 αντιστοιχεί στο στρόντιο.

## Το 38 στην Αστρονομία
* Το Μεσιέ 38 είναι ένα ανοικτό σμήνος σε απόσταση περίπου 4.200 ετών φωτός στον αστερισμό Ηνίοχος.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί